Wisata Aek Sipaulak Hosa Loja

Wisata Aek Sipaulak Hosa Loja ima sada wisata abahan na adong di Huta Silalahi I, Kecamatan Silahisabungan, Kabupaten Dairi, Provinsi Sumatera Utara, Indonesia.InfoDairi.id (18 Maret 2023). Aek Sipaulak Hosa, Wisata Budaya dan Unik dengan Keindahan Danau Toba yang Menakjubkan. (Diida: 16 November 2024 - 19.47 Wib)

 Inganan ni Aek Sipaulak Hosa Loja 
Aek on maringanan di Buhit ni Huta Silalahi I, di harangan Lae Pondom, molo sian pusuk ni huta Silahisabungan, hira hira mar 30 menit ma molo ro hita tu inganan on markandaraan. Molo sian Huta Sidikalang, hira hira mar 1 jom 20 menit ma tu inganan on, jala mar 4 jom molo ro hita sian kota Medan.

 Sarita ni Aek Sipaulak Hosa Loja 
Sarita taringot tu hahaadongan ni Aek on, ima na di haporseai angka jolma na maringanan di huta Kecamatan Silahisabungan, ima disada tingki na lao ma Raja Silahisabungan dohot parnijabuna, lao manopot simatua na tu tano Pakpak Dairi, di tonga pardalanan ina di tongan ni harangan lae pondom, mausa ma parnijabu ni Raja Silahisabungan, martangian ma Raja Silahisabungan tu mulajadi na bolon jala di patikhon imana ma tungkot na tu tano (adong mando tu batu) jala harua ma aek sian na di pattikhon nai, sombu ma aus ni parnijabu ni Raja Silahisabungan.

Sahat tu nuaeng, godang do jolma na ro tu inganan on laho mabbuat aek nasian Aek Sipaulak Hosa Loja on, godang ma i sian angka nasida na mabbuat manghaporseai aek on boi gabe ubat ni marragam sahit, jala somal na di angka pangaratto na ro di tingki pesta Tambak Raja Silahisabungan nasomal di ulahon di bulan sabolan, nunga gabe sada silua di nasida molo aek on.Merdeka.com (15 Oktober 2024). Ajaibnya Aek Sipaulak Hosa Loja di Dairi, Mata Air Berkhasiat yang Keluar dari Ketukan Tongkat Raja. (Diida: 16 November 2024 - 20.06 Wib)

 Uhum molo ro tu Aek Sipaulak Hosa Loja 
Diangka jolma na ro tu Aek Sipaulak Hosa loha, ingkon do mabboan Napuran / Demban laho parsantaibian, songoni nang dohot anggir, molo mangihutton na somal, di peakhon ma anggir dohot napuran / Demban i di jojong naung adong di Aek Sipaulak Hosa loja on, dang boi mabboan jagal pinahan lobu dohot jagal ni pangga, dohot angka na ro bulan na pe dang boi ro tu inganan on.

angka na ro marziarah manang pe marwisata tu inganan on, molo aneng maridi rohana ni aek Siapulak Hosa Loja on, ingkon do marbasahan, dang boi ma makke sabun dohot sampo di tingki maridi, alai gabe Anggir na binoan ni ma nibaen gabe ganti ni sabung dohot sampo, dang boi marhata na rurang, jala dang boi mambalokkon aek na metmet manang na balga marlomo lomo. Ima piga piga Uhum na ingkon di ihutton molo ro tu Aek Sipaulak Hosa Loha on. Detik.com (25 Mei 2024). Aek Sipaulak Hosa Dairi, Mata Air dari Tancapan Tongkat Raja Silahisabungan. (Diida: 16 November 2024 - 20.37 Wib)

 Sigararon molo ro tu aek Sipaulak Hosa Loja 
angka na ro dang adong mambayar manang aha di inganan on, rade do inganan parkir na bolan di pittu lahon tu bagasan, ia molo nunga sahat hita di Inganan on marhite kareta manang motor, ingkon mardalan pat do hita tu bagasan hira hira 200 sahat tu 250 meter dao na, jadi kendaraan ta hita tadinghon ma di luar, na majaga di inganan i, somal na marjualan Napuran / Dedban do nasida, dohot anggir, dohot jarengen na boi hita pakke gabe inganan ni aek i molo taboan gabe siluatta. Alani dang adong dibahen nasida sada boa boa taringot tu sadia sigararon, boi ma molo adong bungka rohatta tapasahat tu nasida manang sadia sian ias ni rohatta.

 Pranala Ruar 

 Pustaha